Aprobat la ședința Consiliului

prin proces-verbal din 17/12/2024
REGULAMENT 

cu privire la ocuparea funcţiei publice vacante prin concurs

 

I. DISPOZIŢII GENERALE

1. Regulamentul cu privire la ocuparea funcţiei publice vacante prin concurs (în continuare – Regulament) este elaborat în conformitate cu prevederile art.29 alin. (4) al Legii nr.158-XVI din 4 iulie 2008 cu privire la funcţia publică şi statutul funcţionarului public. 

2. Prezentul Regulament stabileşte: 

a) procedura de organizare şi desfăşurare a concursului pentru ocuparea funcţiei publice vacante (în continuare – concurs); 

b) atribuţiile factorilor implicaţi în procesul de organizare şi desfăşurare a concursului; 

c) modul de constituire şi componenţa comisiilor de concurs. 

3. Concursul se efectuează în scopul atragerii în autoritatea publică a candidaţilor la ocuparea funcţiei publice vacante şi selectării din rîndul acestora a celui mai potrivit candidat. 

4. Dreptul de a participa la concurs îl au persoanele care îndeplinesc condiţiile de bază prevăzute de lege pentru a candida la o funcţie publică vacantă şi cerinţele specifice stabilite pentru ocuparea acesteia. 

5. Concursul este organizat de autoritatea publică în subordinea căreia se află funcţia publică vacantă prin intermediul serviciului resurse umane şi este desfăşurat de comisia de concurs. 

6. Concursul se organizează şi se desfăşoară în baza următoarelor principii: 

competiţie deschisă – informarea populaţiei privind funcţiile publice vacante, asigurarea accesului liber de participare la concurs pentru ca orice cetăţean şă-şi poată realiza dreptul la ocuparea unei funcţii publice; 

competenţă şi merit profesional – selectarea celor mai competente persoane în baza unor criterii clar definite şi a unei proceduri unice de evaluare; 

egalitate a accesului la funcţia publică – asigurarea accesului la funcţia publică a oricărei persoane care îndeplineşte condiţiile stabilite de lege, fără discriminare pe motive de sex, vîrstă, rasă, etnie, religie, opţiune politică etc.; 

transparenţă – prezentarea informaţiilor referitoare la modul de organizare şi desfăşurare a concursului tuturor persoanelor interesate.

 

II. ORGANIZAREA CONCURSULUI

7. Autoritatea publică organizatoare a concursului, cu cel puţin 20 de zile calendaristice înainte de data desfăşurării concursului, asigură publicarea în Monitorul Oficial al Republicii Moldova a unui anunţ succint privind denumirea autorităţii publice, a funcţiei/funcţiilor publice vacante şi sursa de obţinere a informaţiei privind condiţiile de desfăşurare a concursului. 

8. Concomitent cu publicarea anunţului, autoritatea publică asigură expunerea informaţiei privind condiţiile de desfăşurare a concursului pe pagina sa web şi pe panoul informaţional la sediul autorităţii publice, într-un loc vizibil. Dacă autoritatea publică nu are pagină web, informaţia privind condiţiile de desfăşurare a concursului poate fi publicată într-un ziar de largă circulaţie. În situaţia în care autorităţile publice consideră necesar, ele asigură diseminarea informaţiei privind condiţiile de desfăşurare a concursului şi prin alte forme de publicitate. 

9. Informaţia privind condiţiile de desfăşurare a concursului conţine în mod obligatoriu: 

a) denumirea şi sediul autorităţii publice organizatoare a concursului; 

b) denumirea funcţiei publice vacante; 

c) scopul şi sarcinile de bază ale funcţiei publice vacante, conform fişei postului; 

d) condiţiile de participare la concurs; 

e) documentele ce urmează a fi prezentate; 

f) bibliografia concursului; 

g) data-limită de depunere a documentelor; 

h) modalitatea de depunere a documentelor; 

i) numărul de telefon, adresa electronică şi poştală, persoana responsabilă de oferirea informaţiilor suplimentare şi de primirea documentelor. 

10. În condiţiile de participare la concurs se indică condiţiile de bază pentru a candida la o funcţie publică vacantă conform legii, precum şi cerinţele specifice pentru ocuparea acesteia. 

11. Candidaţii, în termenul indicat în informaţia privind condiţiile de desfăşurare a concursului, depun personal /prin poştă /prin e-mail dosarul de concurs, care conţine: 

a) formularul de participare, specificat în anexa la prezentul Regulament; 

b) copia buletinului de identitate; 

c) copiile diplomelor de studii şi ale certificatelor de absolvire a cursurilor de perfecţionare profesională şi/sau de specializare; 

d) copia carnetului de muncă; 

e) certificatul medical, după caz; 

f) cazierul judiciar. 

12. Copiile documentelor prezentate pot fi autentificate de notar sau se prezintă împreună cu documentele originale pentru a verifica veridicitatea lor. 

13. În situaţia în care dosarul de concurs se depune prin poştă sau e-mail, prevederile pct.12 se aplică la data desfăşurării probei scrise a concursului, sub sancţiunea respingerii dosarului de concurs. 

14. Cazierul judiciar poate fi înlocuit cu declaraţia pe proprie răspundere. În acest caz, candidatul are obligaţia să completeze dosarul de concurs cu originalul documentului în termen de maximum 10 zile calendaristice de la data la care a fost declarat învingător, sub sancţiunea neemiterii actului administrativ de numire. 

15. Bibliografia concursului include lista actelor normative şi a altor surse de informare, relevante funcţiei publice vacante, în baza cărora se vor elabora subiectele pentru proba scrisă şi interviu. 

16. Termenul de depunere a documentelor nu poate fi mai mic de 15 zile calendaristice din ziua publicării anunţului.

 

III. DESFĂŞURAREA CONCURSULUI

17. În 3 zile lucrătoare de la expirarea termenului pentru depunerea documentelor, comisia de concurs examinează dosarele candidaţilor şi ia decizia cu privire la admiterea lor la concurs. 

Secretarul comisiei de concurs plasează lista candidaţilor admişi la concurs pe panoul informaţional de la sediul autorităţii şi pe pagina web a autorităţii publice, precum şi comunică candidaţilor neadmişi la concurs motivul respingerii dosarului. 

18. Concursul include proba scrisă şi interviul. 

19. Comisia de concurs stabileşte data, ora, locul desfăşurării probei scrise, informaţie care, cu cel puţin 3 zile lucrătoare înainte de data desfăşurării probei scrise, se plasează pe pagina web a autorităţii publice şi pe panoul informaţional de la sediul acesteia. Concomitent, candidaţii sînt anunţaţi personal despre data, ora, locul desfăşurării probei scrise prin e-mail /telefon /înştiinţare scrisă contra semnătură. 

20. Proba scrisă are drept scop testarea cunoştinţelor şi abilităţilor necesare pentru îndeplinirea sarcinilor şi atribuţiilor funcţiei publice vacante. 

Comisia de concurs, în baza bibliografiei, elaborează cel puţin trei variante de lucrări. 

Fiecare variantă de lucrare include: 

a) un test/test-grilă care conţine 4-6 subiecte, dintre care 2-3 – din domeniul specific funcţiei publice vacante şi 2-3 – din domeniul cadrului normativ ce reglementează activitatea administraţiei publice şi a funcţionarilor publici; 

b) 2-3 însărcinări practice pentru funcţiile publice de conducere de nivel superior şi pentru cele de conducere (planificarea unei sarcini concrete, pregătirea unei şedinţe cu un anumit subiect, elaborarea unui proiect de decizie etc.); 2-3 însărcinări practice pentru funcţiile publice de execuţie (întocmirea şi/sau redactarea diferitelor tipuri de scrisori, indicaţii, proiecte de rapoarte, de decizii etc.). 

Pentru fiecare variantă de lucrare se elaborează şi grila de evaluare. 

Fiecare variantă de lucrare se sigilează în plicuri separate. 

21. La ora stabilită, proba scrisă începe cu extragerea unei variante de lucrări de către unul dintre candidaţi. 

Toţi candidaţii la ocuparea uneia şi aceleiaşi funcţii publice vacante îndeplinesc aceeaşi variantă de lucrare. 

22. Durata probei scrise se stabileşte de comisia de concurs, în funcţie de gradul de dificultate şi complexitate al însărcinărilor, dar nu poate depăşi trei ore astronomice. 

23. Proba scrisă se efectuează în prezenţa membrilor comisiei de concurs. Se recomandă ca unele însărcinări practice să fie efectuate pe calculator. 

24. După comunicarea variantei de lucrare, în încăperea unde se desfăşoară proba scrisă este interzis accesul altor persoane, cu excepţia membrilor comisiei de concurs şi a persoanelor care asigură secretariatul comisiei de concurs. 

25. Pe parcursul desfăşurării probei scrise candidaţilor le este interzisă deţinerea şi folosirea vreunei surse de consultare, inclusiv a telefoanelor mobile. Nerespectarea prevederilor menţionate atrage după sine eliminarea candidatului din concurs, cu notarea înscrierii “anulat” pe lucrare şi consemnarea celor întîmplate în procesul-verbal. 

26. Lucrările se scriu doar pe seturile de hîrtie special pregătite de autoritatea publică organizatoare a concursului. La începutul probei scrise, în colţul din dreapta pe prima filă se înscrie numele şi prenumele candidatului. După ce înscrierea se lipeşte astfel încît datele înscrise să nu poată fi identificate, lucrările se codifică şi se aplică ştampila autorităţii publice organizatoare a concursului. 

La expirarea timpului destinat probei scrise, candidaţii prezintă lucrările secretarului comisiei de concurs, semnînd în lista special întocmită în acest scop. 

27. Lucrările scrise se verifică codificate şi se decodifică numai după evaluarea lor. 

28. Evaluarea probei scrise se face prin sistemul de puncte de la 1 la 10, separat de către fiecare membru al comisiei de concurs, şi se consemnează într-un proces-verbal. Media aritmetică a punctelor acordate de membrii comisiei de concurs se consideră nota finală pentru proba scrisă. 

29. Candidaţii care au obţinut la proba scrisă nota finală mai jos de 6, sînt excluşi din concurs. 

30. În cazul în care proba scrisă a fost promovată doar de un singur candidat, concursul continuă. 

31. Interviul se susţine nu mai tîrziu de 3 zile lucrătoare de la data susţinerii probei scrise. Lista candidaţilor admişi la interviu, data şi ora desfăşurării interviului se plasează pe pagina web a autorităţii publice şi pe panoul informaţional de la sediul autorităţii publice. Concomitent, candidaţii sînt anunţaţi personal despre data, ora, locul desfăşurării interviului prin e-mail /telefon/ înştiinţare scrisă contra semnătură. 

32. Durata interviului şi lista întrebărilor de bază se stabilesc de comisia de concurs. 

33. Întrebările de bază servesc pentru obţinerea informaţiei cu privire la: 

a) calităţile profesionale şi personale aferente funcţiei; 

b) factorii care motivează şi demotivează candidatul; 

c) comportamentul în diferite situaţii, inclusiv în situaţii de criză etc. 

34. Pentru funcţiile publice de conducere de nivel superior şi pentru cele de conducere întrebările se referă şi la stilurile de conducere, motivarea subalternilor, lucrul în echipă etc. 

35. În cadrul interviului, membrii comisiei de concurs adresează unele şi aceleaşi întrebări de bază fiecărui candidat la ocuparea uneia şi aceleiaşi funcţii publice vacante. Se va asigura ca nici un candidat să nu audă întrebările adresate predecesorilor săi. 

36. Nu pot fi adresate întrebări referitoare la opţiunea politică a candidatului, religie, etnie, stare materială, origine socială sau întrebări care pot fi considerate discriminatorii pe criterii de sex. 

37. Aprecierea răspunsurilor la interviu se face prin sistemul de puncte de la 1 la 10, separat de fiecare membru al comisiei de concurs şi se consemnează într-un proces-verbal. Media aritmetică a punctelor acordate de membrii comisiei de concurs se consideră nota finală pentru interviu. 

Candidaţii care au obţinut la interviu nota finală mai jos de 6, sînt excluşi din concurs. 

38. Media aritmetică a notelor finale obţinute la proba scrisă şi la interviu se consideră nota finală la concurs. 

39. Comisia de concurs întocmeşte lista candidaţilor care au promovat concursul, în funcţie de nota finală obţinută, în ordine descrescătoare. 

Candidatul care a obţinut cea mai mare notă finală se consideră învingător al concursului. 

În cazul obţinerii unor note finale egale, comisia de concurs departajează candidaţii conform gradului de corespundere condiţiilor de participare la concurs, în baza documentelor din dosarul de concurs. 

40. Rezultatele concursului se consemnează într-un proces-verbal care, în termen de 2 zile lucrătoare după promovarea concursului, se prezintă persoanei/organului care are competenţa legală de numire în funcţie. 

41. Membrii comisiei de concurs semnează procesele-verbale şi alte documente privind activitatea comisiei. Fiecare membru are dreptul să anexeze la procesul-verbal opinia sa separată. 

42. Şedinţa comisiei de concurs este deliberativă dacă la ea sînt prezenţi cel puţin 2/3 din membri. 

43. Rezultatele concursului, în termen de 3 zile lucrătoare de la promovarea concursului, sînt plasate pe pagina web a autorităţii publice şi pe panoul informaţional de la sediul autorităţii publice. Concomitent, candidaţii sînt anunţaţi personal despre rezultatele concursului prin e-mail /telefon /înştiinţare scrisă, luată la cunoştinţă contra semnătură. 

44. Persoana/organul care are competenţa legală de numire în funcţie, prin act administrativ, numeşte candidatul învingător al concursului în funcţia publică pentru care s-a organizat concursul. 

45. În cazul neprezentării candidatului învingător al concursului, din motive neîntemeiate, în vederea numirii în funcţia publică sau a refuzului în scris de a fi numit în funcţia publică, persoana/organul care are competenţa legală de numire în funcţie desemnează următorul candidat din lista candidaţilor care au promovat concursul. 

46. Autoritatea publică prelungeşte concursul în cazul în care: 

a) nu au fost depuse dosare în termenul stabilit; 

b) a depus dosarul doar un singur candidat; 

c) după examinarea dosarelor, la concurs poate fi admis doar un singur candidat; 

d) nici-un candidat nu a obţinut nota minimă de promovare a concursului. 

Prelungirea concursului se realizează prin modificarea datei-limită de depunere a documentelor din informaţia privind condiţiile de desfăşurare a concursului, fără a plasa anunţ repetat în Monitorul Oficial al Republicii Moldova. 

47. Dacă după prelungirea concursului, în urma examinării dosarelor la concurs a fost admis iarăşi un singur candidat, concursul se desfăşoară conform procedurii stabilite de prezentul Regulament.

 

IV. ATRIBUŢIILE FACTORILOR IMPLICAŢI ÎN PROCESUL

DE ORGANIZARE ŞI DESFĂŞURARE A CONCURSULUI

48. Persoana/organul care are competenţa legală de numire în funcţie are următoarele atribuţii principale: 

a) emite actul administrativ de constituire a comisiei de concurs, inclusiv de desemnare a preşedintelui şi a secretarului acesteia; 

b) aprobă textul anunţului şi a informaţiei cu privire la condiţiile de desfăşurare a concursului; 

c) asigură disponibilitatea membrilor comisiei de concurs de a-şi exercita atribuţiile care le revin; 

d) asigură activitatea comisiei de concurs (birou, echipament tehnic, mijloace de comunicare, materiale necesare, consumabile etc.); 

e) emite actul administrativ cu privire la numirea candidatului învingător al concursului în funcţia publică. 

49. Atribuţiile specificate în pct.48 lit. b)-d) pot fi delegate, de către organul care are competenţa legală de numire în funcţie, conducătorului executiv al autorităţii publice în cauză, prin adoptarea unui act administrativ în acest sens. 

50. Comisia de concurs are următoarele atribuţii principale: 

a) elaborează variantele lucrărilor scrise, grilele de evaluare, lista întrebărilor de bază pentru interviu şi asigură confidenţialitatea acestora; 

b) examinează dosarele candidaţilor şi aprobă lista celor admişi la concurs; 

c) stabileşte locul, data şi ora desfăşurării probei scrise şi a interviului; 

d) realizează desfăşurarea probei scrise şi a interviului; 

e) apreciază rezultatele obţinute de fiecare candidat şi întocmeşte lista candidaţilor care au promovat concursul, cu specificarea rezultatelor finale. 

51. Preşedintele comisiei de concurs are următoarele atribuţii principale: 

a) conduce procesul de desfăşurare a concursului în conformitate cu prezentul Regulament; 

b) prezidează şedinţele comisiei de concurs; 

c) atrage, în caz de necesitate, în activitatea comisiei experţi independenţi şi funcţionari publici specialişti în domeniu pentru a examina probele scrise ale candidaţilor şi a prezenta comentarii asupra lor, care servesc drept suport pentru aprecierea acestora de către membrii comisiei. 

52. Secretarul comisiei de concurs are următoarele atribuţii principale: 

a) supraveghează respectarea procedurii de organizare şi desfăşurare a concursului; 

b) pune la dispoziţia candidaţilor formularele de participare la concurs; 

c) primeşte de la candidaţi dosarele de concurs, inclusiv copiile documentelor ce urmează a fi prezentate, controlează veridicitatea copiilor prezentate şi corespunderea documentelor primite cu cele specificate în informaţia cu privire la condiţiile de desfăşurare a concursului; 

d) comunică candidaţilor rezultatele examinării dosarelor, probei scrise, interviului, precum şi rezultatele finale ale concursului; 

e) comunică candidaţilor data, locul şi ora desfăşurării probei scrise şi a interviului; 

f) codifică şi decodifică lucrările candidaţilor; 

g) perfectează procesele-verbale şi alte documente privind activitatea comisiei; 

h) la finalizarea concursului, transmite serviciului resurse umane, prin act de predare-primire, toate documentele comisiei de concurs; 

i) îndeplineşte alte atribuţii pentru asigurarea bunei desfăşurări a concursului. 

53. Serviciul resurse umane din cadrul autorităţii publice are următoarele atribuţii principale: 

a) întocmeşte anunţul şi informaţia cu privire la condiţiile de desfăşurare a concursului, le prezintă spre aprobare persoanei/organului care are competenţa legală de numire în funcţie; 

b) stabileşte bibliografia concursului; 

c) realizează publicitatea funcţiilor publice vacante; 

d) primeşte, la finalizarea concursului, prin act de predare-primire, toate documentele comisiei de concurs şi le păstrează timp de un an; 

e) elaborează proiectul actului administrativ de numire în funcţie a candidatului învingător al concursului; 

f) organizează procedura de integrare a funcţionarului public numit în autoritatea publică.

 

V. CONSTITUIREA ŞI COMPONENŢA COMISIILOR DE CONCURS

54. Pentru desfăşurarea concursurilor pentru ocuparea funcţiilor publice vacante, se constituie comisii de concurs: 

1) comisia de concurs pentru funcţiile publice de conducere de nivel superior de conducători şi adjuncţi ai conducătorului aparatului autorităţii publice (Parlamentul, Preşedintele Republicii Moldova, Consiliul Superior al Magistraturii, Curtea Constituţională, Curtea Supremă de Justiţie, Procuratura Generală, Curtea de Conturi), instituită de autorităţile publice respective; 

2) comisia de concurs pentru funcţiile publice de conducere de nivel superior de conducător şi adjunct al conducătorului Aparatului Guvernului, viceministru, adjunct al conducătorului autorităţii administrative centrale, compusă din specialişti notorii în administraţia publică, desemnaţi de Guvern; 

3) comisia de concurs pentru funcţiile publice de conducere şi de execuţie din cadrul autorităţilor publice care cad sub incidenţa Legii nr.158-XVI din 4 iulie 2008 cu privire la funcţia publică şi statutul funcţionarului public, instituită de conducătorul autorităţii respective, în corespundere cu subordonarea funcţiilor publice vacante, compusă, de regulă, din unul din conducătorii adjuncţi ai autorităţii publice respective, 4-6 funcţionari publici din aparat/autoritate, dintre care 2-3 funcţionari publici de conducere; 

4) comisia de concurs pentru funcţiile publice de conducere şi de execuţie din cadrul autorităţilor administraţiei publice locale de nivelul al doilea, instituită de consiliul raional/municipal sau de preşedintele raionului /primarul general, în corespundere cu subordonarea funcţiilor publice vacante, compusă, de regulă, din vicepreşedinte al raionului sau viceprimar general al municipiului, 2-3 consilieri ai consiliului raional sau municipal, 2-3 funcţionari publici din aparat/primărie şi/sau din serviciile descentralizate; 

5) comisia de concurs pentru funcţiile publice de conducere şi de execuţie din cadrul autorităţilor administraţiei publice locale de nivelul întîi, instituită de consiliul local /primar, în corespundere cu subordonarea funcţiilor publice vacante, compusă, de regulă, din viceprimar, 2-3 consilieri ai consiliului local, 1-2 funcţionari publici din primărie şi un reprezentant al preşedintelui raionului. 

55. La solicitarea serviciilor desconcentrate din subordinea ministerelor, altor autorităţi administrative centrale şi autorităţilor administrative autonome, la şedinţele comisiei de concurs pentru selectarea candidaţilor la funcţiile publice de conducere vacante din cadrul acestora poate fi invitat un reprezentant din cadrul aparatului preşedintelui raionului /primarului general. 

56. La solicitarea autorităţilor administraţiei publice locale de nivelul al doilea, precum şi a serviciilor descentralizate din subordinea acestora, la şedinţele comisiilor de concurs pentru selectarea candidaţilor la funcţiile publice de conducere vacante din serviciile descentralizate poate fi invitat şi un reprezentant al autorităţii administraţiei publice centrale de specialitate care coordonează metodologic activitatea serviciului descentralizat respectiv. 

57. Comisiile de concurs se constituie pe o perioadă nu mai mare de 4 ani, din 5-7 membri, inclusiv preşedinte şi secretar, precum şi din 2 membri supleanţi, desemnaţi prin actul administrativ emis/adoptat de persoana/organul care are competenţa legală de numire în funcţie. 

58. Secretarul comisiei de concurs, specificate în pct.54 subpct.2), este un funcţionar al serviciului resurse umane al Aparatului Guvernului. Desemnarea secretarului se face prin ordinul şefului Aparatului Guvernului. Prin derogare de la prevederile pct.57, secretarul nu este membru al comisiei respective. 

59. Secretarul comisiilor de concurs, specificate în pct.54 subpct.3)-5), este un funcţionar al serviciului resurse umane al autorităţii publice respective sau, după caz, un funcţionar public cu atribuţii în acest domeniu. Secretarul este membru al comisiei respective. 

60. În calitate de membru al comisiei de concurs poate fi desemnată persoana care: 

a) are cunoştinţe şi experienţă în domeniul administraţiei publice, managementului, în alte domenii relevante; 

b) are studii superioare; 

c) are o înaltă competenţă profesională. 

În calitate de membru al comisiei de concurs, specificată în pct.54 subpct.2), nu poate fi desemnată persoana care este numită sau aleasă într-o funcţie de demnitate publică. 

Condiţiile specificate în alineatul unu nu se aplică la desemnarea consilierilor raionali şi locali în calitate de membri ai comisiilor de concurs. 

61. Membrul comisiei de concurs se află în conflict de interese dacă este în una din următoarele situaţii: 

a) este candidat la ocuparea unei funcţii publice vacante, avînd calitatea de membru al comisiei de concurs; 

b) are calitatea de părinte, frate, soră, fiu, fiică sau rudă prin afinitate (soţ/soţie, părinte, frate şi soră a soţului/soţiei) cu oricare dintre candidaţi; 

c) are relaţii cu caracter patrimonial cu oricare dintre candidaţi sau cu soţul/soţia acestuia. 

62. În cazul existenţei unui conflict de interese de tipul celui specificat în pct.61, membrul comisiei de concurs îl va informa imediat despre aceasta pe preşedintele comisiei, care îi va suspenda participarea la activitatea comisiei, înlocuindu-l cu un membru supleant. 

În cazul în care preşedintele comisiei de concurs se află în această situaţie, comisia de concurs va desemna un preşedinte interimar pentru concursul respectiv. 

63. Conflictul de interese poate fi sesizat de orice persoană interesată, din momentul iniţierii procesului de organizare a concursului. 

64. În situaţia în care membrul comisiei de concurs aflat în conflict de interese nu şi-a îndeplinit obligaţia prevăzută în pct.62, persoana/organul care are competenţa legală de numire în funcţie dispune, prin act administrativ, încetarea calităţii de membru al comisiei de concurs. 

65. În cazul în care conflictul de interese se constată ulterior desfăşurării probei scrise sau a interviului, rezultatele se recalculează prin excluderea notelor membrului comisiei aflat în conflict de interese. În situaţia în care nu este asigurată majoritatea simplă a numărului membrilor comisiei de concurs, preşedintele comisiei de concurs invită un membru supleant al comisiei de concurs, care va examina dosarele candidaţilor, va evalua probele scrise şi răspunsurile la interviu. 

66. Încălcarea dispoziţiilor pct.61 şi pct.62 poate atrage răspunderea disciplinară, administrativă, civilă ori penală, potrivit legii.

 

VI. DISPOZIŢII FINALE

67. Cheltuielile pentru organizarea şi desfăşurarea concursului (publicarea anunţului, a informaţiei privind condiţiile de desfăşurare a concursului, multiplicarea formularelor de participare, serviciile poştale etc.) sînt suportate de autoritatea publică care organizează concursul. 

Cheltuielile pentru participarea la concurs (deplasarea la locul de desfăşurare a concursului, cazarea, utilizarea mijloacelor de comunicare, autentificarea copiilor de pe documente etc.) sînt suportate de participanţii la concurs. 

68. Litigiile cu privire la concurs se soluţionează în instanţa de contencios administrativ competentă. 

 

	Anexă 

la Regulamentul cu privire la ocuparea 

funcţiei publice vacante prin concurs
în cadrul S.A. „Drumuri Cahul” 

  

Formular 

de participare la concursul pentru ocuparea funcţiei publice vacante 

  

Autoritatea publică _______________________________________________________________ 

Funcţia publică solicitată___________________________________________________________ 

  I. Date generale


	Nume
	
	Prenume
	

	Data naşterii
	
	Domiciliu
	

	Cetăţenia (inclusiv a altor state)
	 

	
	 

	
	 

	Telefon 
	serv. – 

domic. – 

mobil –
	E-mail
	

	
	
	Adresa poştală
	


  

	 II. Educaţie 
 Studii de bază:
 

	Nr.
crt.
	Perioada
	Instituţia, localizarea, facultatea 
	Specialitatea obţinută.
Diplomă/certificat

	 
	
	
	

	 
	
	
	

	 
	
	
	

	 

Studii postuniversitare/universitare (ciclul II): 

 

	Nr.
crt.
	Perioada
	Instituţia, adresa, facultatea
	Specialitatea, titlul obţinut.
Diplomă/certificat

	 
	
	
	

	 
	
	
	

	 
	
	
	


  

	Cursuri de perfecţionare/specializare în ultimii 4 ani: 

 

	Nr.
crt.
	Perioada
	Instituţia, adresa
	Denumirea cursului
	Diplomă/certificat

	 
	
	
	
	

	 
	
	
	
	

	 
	
	
	
	


  

	Titluri ştiinţifice
	 

	
	 

	
	 

	Lucrări ştiinţifice, brevete de invenţie, publicaţii etc.
	 

	
	 

	
	 

	    

III. Experienţa de muncă 

 

	Vechimea în serviciul public
	

	Vechimea în domeniul aferent funcţiei publice solicitate
	


  

	Experienţa de muncă aferentă funcţiei publice solicitate (începînd cu cea recentă) 
 

	Perioada
	Organizaţia, adresa. Postul deţinut
	Atribuţiile şi responsabilităţile de bază

	 

 

 

 
	
	

	 

	Perioada
	Organizaţia, adresa. Postul deţinut
	Atribuţiile şi responsabilităţile de bază

	 

 

 

 
	
	

	 

	Perioada
	Organizaţia, adresa. Postul deţinut
	Atribuţiile şi responsabilităţile de bază

	 

 

 

 
	
	


  

	 IV. Calităţi profesionale (autoevaluare) 

 

	Calităţi
	Nivel de dezvoltare şi manifestare

	
	înalt
	mediu

	 
	
	

	 
	
	

	 
	
	

	 
	
	

	 

 V. Calităţi personale (autoevaluare)
 

	Calităţi 
	Nivel de dezvoltare şi manifestare

	
	înalt
	mediu

	 
	
	

	 
	
	

	 
	
	

	 
	
	


  

	  VI. Nivel de cunoaştere a limbilor 
 

	Denumirea limbii
	Calificativ de cunoaştere

	
	cunoştinţe 
de bază
	bine
	foarte 
bine

	 
	
	
	

	 
	
	
	

	 
	
	
	

	 
	
	
	


  

	 VII. Abilităţi de operare pe calculator
 

	Programe 
	Nivel de utilizare

	 
	

	 
	

	 
	

	 
	


  

	  VIII. Relaţii de rudenie
 

	Relaţii de rudenie cu funcţionarii autorităţilor publice organizatoare a concursului
	 

	
	 

	
	 

	
	 


  

	 IX. Recomandări
 

	Nr.
	Nume, prenume
	Organizaţia, postul deţinut
	Tel., e-mail

	1.
	
	
	

	2.
	
	
	

	3.
	
	
	

	  

Declar, pe propria răspundere, că datele înscrise în acest formular sînt veridice. Accept dreptul autorităţii publice de a verifica datele din formular şi din documentele prezentate.

	  

Data completării formularului
	  

Semnătura



__________

